b"\n_START_ARTICLE_\nRichard LaGravenese\n_START_PARAGRAPH_\nRichard LaGravenese (s. 30. lokakuuta 1959) on yhdysvaltalainen elokuvak\xc3\xa4sikirjoittaja ja -ohjaaja. H\xc3\xa4n nousi tunnettuuteen elokuvan\xc2\xa0Fisher King\xc2\xa0(1991) k\xc3\xa4sikirjoituksesta, josta h\xc3\xa4n oli Oscar-ehdokkaana. H\xc3\xa4nen muita k\xc3\xa4sikirjoituksiaan ovat romaanisovitukset Clint Eastwoodin elokuvaan Hiljaiset sillat (1995) ja Robert Redfordin elokuvaan Hevoskuiskaaja (1998). Sek\xc3\xa4 k\xc3\xa4sikirjoittajana ett\xc3\xa4 ohjaajana LaGravenese on toiminut muun muassa elokuvissa P.S. Rakastan sinua (2007) ja Lumoava kirous (2013).\n_START_SECTION_\nEl\xc3\xa4m\xc3\xa4 ja ura\n_START_PARAGRAPH_\nLaGravenese syntyi New Yorkin\xc2\xa0Brooklyniss\xc3\xa4\xc2\xa0italialaissukuisen\xc2\xa0taksinkuljettajan pojaksi. H\xc3\xa4n valmistui n\xc3\xa4yttelij\xc3\xa4ksi\xc2\xa0New Yorkin yliopiston Tisch School of Arts\xc2\xa0-oppilaitoksesta vuonna 1980.\n_START_SECTION_\nUra\n_START_PARAGRAPH_\nLaGravenese kirjoitti Fisher Kingin \xc2\xa01980-luvun lopulla, ja siit\xc3\xa4 kiinnostuivat\xc2\xa0Stacey Sher, Lynda Obst ja Debra Hill. Elokuvan ohjaajaksi valittiin\xc2\xa0Terry Gilliam._NEWLINE_Yhdess\xc3\xa4 n\xc3\xa4ytelm\xc3\xa4kirjailija Richard O 'donnellin kanssa\xc2\xa0LaGravenese toimi 1980-luvun alussa komediaparina monissa\xc2\xa0Off-Off-Broadway - tuotannoissa."